rejauldu/bengali-wikipedia huggingface dataset:
ঘরে ফেরার গান হলো ২০২৩ সালের একটি ভারতীয় বাংলা ভাষার নাট্য চলচ্চিত্র, যা অরিত্র সেন রচিত এবং পরিচালিত। ছবিটি সেভেনসিস প্রোডাকশন দ্বারা প্রযোজনা করা হয়েছিল এবং এসকে মুভিজের ব্যানারে ২০২৩ সালের ১৭ মার্চ মুক্তি পেয়েছে। সঙ্গীত পরিচালনা করেছেন প্রবুদ্ধ ব্যানার্জী । ছবিতে প্রধান চরিত্রে অভিনয় করেছেন ইশা সাহা, পরমব্রত চট্টোপাধ্যায় এবং গৌরব চট্টোপাধ্যায়। পটভূমি ছোটবেলা থেকেই তোরা গানকেই পেশা হিসেবে বেছে নেন। তোরা কলকাতার একটি ব্যান্ডে গান করতেন। সেখানে সোহম নামের এক ছেলের সঙ্গে তোরার সম্পর্ক হয়। কিন্তু ছেলে তোরার সাথে প্রতারণা করে পালিয়ে যায়। এরপর তোরার বাবা-মা তোরাকে এক প্রবাসী বাঙালির সঙ্গে বিয়ে দেন। তার স্বামীর নাম ছিল রিভু। রিভুর মা শান্তা ছিলেন একটু অন্যরকম। তোরা রিভুর মাকে খুব ভয় পেত। কিন্তু রিভু তার স্ত্রীর যত্ন নেন। তোরা বিদেশ এসে খুব একা অনুভব করতে লাগলো। এ সময় তোরা ইমরান নামে এক ভারতীয় ছেলের সঙ্গে দেখা করে। ধীরে ধীরে তোরা ও ইমরানের মধ্যে প্রেম তৈরি হয়। এই ঘটনা রিভু ও তার মা জানতে পেরেছে। কয়েকদিন পর তোরা রিভুর বাসা থেকে বের হয়। কিন্তু সে সময় ইমরানের বাবা মারা যান। তাই সেই সময় ইমরান ভারতে আসেন। অন্যদিকে, তোরা জানতে পারেন যে তিনি আশা করছেন। তিনি রিভুকে পরিষ্কার করে দেন যে এই শিশুটি ইমরানের, তার নয়। তোরার কর্মকাণ্ডে হতাশ হয়ে, তার বাবা-মা তার সাথে সমস্ত সম্পর্ক ছিন্ন করে। অন্যদিকে, তোরা তার গর্ভাবস্থার সত্য ইমরানের কাছ থেকে গোপন করার সিদ্ধান্ত নেয় শুধুমাত্র তাকে একটু চাপমুক্ত করার জন্য। তোরা চুপচাপ অপেক্ষা করার সিদ্ধান্ত নেয় এবং নিয়তি চাইলেই ইমরানের সাথে দেখা করবে। অভিনয়শিল্পী   তোরা চরিত্রে ইশা সাহা  ইমরানের চরিত্রে পরমব্রত চট্টোপাধ্যায়  রিভু চরিত্রে গৌরব চট্টোপাধ্যায়  ইমরানের বোনের চরিত্রে আভেরী সিংহ রায়  ইমরানের মায়ের চরিত্রে চৈতালি দাশগুপ্ত  রিভুর মায়ের চরিত্রে অনসূয়া মজুমদার  অধ্যাপক লেভির চরিত্রে জন ম্যাকহেল  হিদার চরিত্রে আনা মারিয়া রেঞ্জ  রেশমি সেন  সঙ্গীত ছবির সংগীতায়োজন করেছেন প্রবুদ্ধ ব্যানার্জিরবীন্দ্রনাথ ঠাকুরের রবীন্দ্রসঙ্গীত থেকে তিনটি গান গৃহীত হয়েছে।  তিমির বিশ্বাস এবং সমাধিপ্তা মুখার্জি যথাক্রমে পুরুষ ও মহিলা কণ্ঠে বেশিরভাগ গানের মূল কণ্ঠশিল্পী। +ট্র্যাক তালিকানা.শিরোনামগানের কথাসঙ্গীতগায়কদৈর্ঘ্য১."বসন্ত বাতাসে"বাউল আব্দুল করিম শাহবাউল আব্দুল করিম শাহ, প্রবুদ্ধ ব্যানার্জীতিমির বিশ্বাস৩:১৫২."ঘরে ফেরার গান (টাইটেল ট্র্যাক)"অনিন্দ্য চট্টোপাধ্যায়প্রবুদ্ধ বন্দ্যোপাধ্যায়তিমির বিশ্বাস, সমাদীপ্ত মুখার্জি৩:১৯৩."এলেম নতুন দেশে"রবীন্দ্রনাথ ঠাকুররবীন্দ্রনাথ ঠাকুরসমাধিপ্তা মুখোপাধ্যায়২:০৪৪."অমৃত মেঘের বাড়ি"লালন ফকিরলালন ফকির, প্রবুদ্ধ ব্যানার্জীতিমির বিশ্বাস, সমাদীপ্ত মুখার্জি৪:০৩৫."কৃষ্ণ আইলো রাধার কুঞ্জে"আরকুম শাহআরকুম শাহ, প্রবুদ্ধ ব্যানার্জীবনি চক্রবর্তী, নবারুণ বসু২:৩৩৬."আকাশ অমে ভোড়লো আলোয়"রবীন্দ্রনাথ ঠাকুররবীন্দ্রনাথ ঠাকুরসমাদিপ্ত মুখার্জি, তিমির বিশ্বাস৩:৫৪৭."পুরানো সে দিনের কথা"রবীন্দ্রনাথ ঠাকুররবীন্দ্রনাথ ঠাকুরসমাদিপ্ত মুখার্জি, তিমির বিশ্বাস২:৪৪৮."অসামাজিক"তিমির বিশ্বাসপ্রবুদ্ধ বন্দ্যোপাধ্যায়তিমির বিশ্বাস৩:১৯৯."কাজল ভ্রমোরা-খাচার পাখি মেডলে"তিমির বিশ্বাসপ্রবুদ্ধ বন্দ্যোপাধ্যায়তিমির বিশ্বাস৪:০০মোট দৈর্ঘ্য:২৯:১১  তথ্যসূত্র  বহিঃসংযোগ     বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
মুডস কনডম হচ্ছে ভারতের অন্যতম একটি জনপ্রিয় কনডম ব্র্যান্ড। ১৯৬৮ সালের মাঝখান দিকে যাত্রা শুরু হওয়া এই মুডস কনডম ছিলো নিরোধ কনডমের পরে চালু হওয়া দ্বিতীয় ভারতীয় কনডম। বিশ্বের প্রায় ৩০টি দেশে মুডস কনডম পাওয়া যায়, আফ্রিকা মহাদেশ সহ সংযুক্ত আরব আমিরাত এবং দক্ষিণ আমেরিকার দেশে এই কনডম বিক্রি হয়। ইতিহাস এবং উৎপত্তি ভারত সরকারের ছোটো পরিবার, সুখী পরিবার ক্যাম্পেইনের পর ১৯৬৬ সালে স্বাস্থ্য ও পরিবার কল্যাণ মন্ত্রণালয় প্রাকৃতিক রাবার সমৃদ্ধ প্রদেশ কেরালাতে এইচএলএল লাইফকেয়ার লিমিটেড (এইচএলএল - হিন্দুস্তান ল্যাটেক্স লিমিটেড) নামের একটি কারখানা খোলে।  এইচএলএল এটার প্রথম প্ল্যান্ট পিরুরকাড়াতে খুলেছিলো, এরপর ১৯৮৫তে বেলগাউমতে তৃতীয় এবং চতুর্থ প্ল্যান্ট খোলা হয়। দুই বছর পর এইচএলএল মুডস নামটা বিকশিত করে। মুডস কনডমের প্রথম বিজ্ঞাপন ছিলো মুডস প্লিজ নামে, এবং এটা সফল ছিলো মানুষের দৃষ্টি আকর্ষণ করতে। ২০০৪ সালে মধ্যপ্রাচ্য তে মুডস রপ্তানী করা শুরু হয়। ২০০৭ সালের নভেম্বর মাসে মুডস এর পিরুরকাড়াতে আরো একটি বড়ো কারখানা খোলা হয়।  ২০০৯ সালের মার্চে তিরুবনন্তপুরমতে মুডসপ্ল্যানেট নামে কনডমটির খুচরা বিক্রি হওয়ার জন্য একটি বড় দোকান খোলা হয়। কনডমটির অনেকগুলো বিজ্ঞাপন বের করা হয়েছে, অনেক বিজ্ঞাপন ক্যাম্পেইনগুলোর মধ্যে মাই ম্যান ক্যাম্পেইন ভালোই জনপ্রিয় ছিলো। কনডমটির লোগোর ডাবল ও (O) এর সংযুক্তি দ্বারা নারীপুরুষের যৌনবন্ধনের প্রতি ইঙ্গিত করা হয়েছে। আরও দেখুন কামসূত্র (কনডম)   তথ্যসূত্র    http://www.moodsplanet.com  http://www.lifecarehll.com/page/render/reference/Social_Marketing  http://articles.economictimes.indiatimes.com/2011-12-07/news/30485791_1_hll-lifecare-m-ayyappan-brand   PSI Research Summary - Output Tracking Surveys – Round One, December 2006  বহিঃসংযোগ  অফিসিয়াল ওয়েবসাইট  বিষয়শ্রেণী:ভারতীয় কনডম বিষয়শ্রেণী:কনডম বিষয়শ্রেণী:কনডম মার্কা বিষয়শ্রেণী:ভারতীয় মার্কা বিষয়শ্রেণী:১৯৬৮-এ প্রবর্তিত পণ্য
হুয়ান ইগনাসিও মার্তিন নারদোনি (; জন্ম: ১৪ জুলাই ২০০২; হুয়ান নারদোনি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব আভেয়ানেদার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০২৩ সালে, নারদোনি আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন হুয়ান ইগনাসিও মার্তিন নারদোনি ২০০২ সালের ১৪ই জুলাই তারিখে আর্জেন্টিনার নেলসনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নারদোনি আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৩ সালের ১৪ই অক্টোবর তারিখে তিনি ভেনেজুয়েলা অনূর্ধ্ব-২৩ দলের বিরুদ্ধে ম্যাচে আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4243733 নারদোনি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত আর্জেন্টিনা অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সান্তা ফে প্রদেশের ফুটবলার
alt=The four simplexes which can be fully represented in 3D space.|thumb|271x271px|ক্রমবর্তী সিমপ্লেক্স একটি ক্রমবর্তী সিমপ্লেক্স বা ক্রমবর্তী n-সিমপ্লেক্স এর ধারণা বোঝা যায় যদি আমরা ত্রিমাত্রিক  ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা ক্রমবর্তী 0-সিমপ্লেক্স হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ  . অর্থাৎ  এর সাথে  এর সংযোগ কারে রেখা যেটাকে  থেকে  এর দিকে বিবেচনা করা হবে। দিগবর্তী হবার কারণে . যদিও ধরা হবে  একটা ক্রমবর্তী 2-সিমপ্লেক্স হচ্ছে একটি ত্রিকোনাকার ক্ষেত্র  যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে এবং  বা  এর ক্রম একই ধরা হয়। এবং  বা  এদেরকে ধরা হয় বিপরীত ক্রমে। অর্থাৎ, আমরা লিখতে পারি,  খেয়াল করুন যে,  এবং  সমান হবে যদি   একটি জোড় বিন্যাস বা ইভেন পারমুটেশন হয়। এবং  এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স  এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট)  এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি ক্রমবর্তী 3-সিমপ্লেক্স হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা)  যারা একটা টেট্রাহেড্রন এর চারটি শীর্ষ যেখানে । এখানে চিহ্ন নির্ধারণ হয়,   বিন্যাসটি জোড় না বেজোড় তার উপর ভিত্তি করে।  একই পদ্ধতিতে ক্রমবর্তী সিমপ্লেক্সের ধারণা  মাত্রায় উন্নিত হয়। যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।  বিষয়শ্রেণী:টপোগণিত বিষয়শ্রেণী:পলিটোপ বিষয়শ্রেণী:বহু মাত্রা সম্পর্কিত জ্যামিতি
কোয়ানিয়ামা উইকিপিডিয়া হচ্ছে অনলাইন বিশ্বকোষ উইকিপিডিয়ার কোয়ানিয়ামা ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। পরিসংখ্যান কোয়ানিয়ামা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি। ইতিহাস ২৯ আগস্ট ২০০৪ সালে উইকিপিডিয়াটি যাত্রা শুরু করে। কিন্তু পর্যাপ্ত সংখ্যক অবদানকারী না থাকায় ২০০৭ সালের সেপ্টেম্বর মাসে উইকিপিডিয়া টি বন্ধ করে দেওয়া হয়।  তথ্যসূত্র   বহিঃসংযোগ  কোয়ানিয়ামা উইকিপিডিয়া  বিষয়শ্রেণী:ভাষা অনুযায়ী উইকিপিডিয়া
NGC 281, IC 11 বা Sh2-184 হলো একটি উজ্জ্বল বিকিরণীয় নীহারিকা, যা H II অঞ্চলের অংশ। এটি উত্তর গোলার্ধের ক্যাসিওপিয়া নক্ষত্রমণ্ডলে অবস্থিত এবং মিল্কি ওয়ে গ্যালাক্সির পারসেউস বাহুর অন্তর্গত।  নীহারিকাটি প্রায় ২০×৩০ আর্কমিনিট আকারের এবং এর সঙ্গে যুক্ত রয়েছে মুক্ত তারকাগুচ্ছ IC 1590, একাধিক বোক গ্লোবিউল, এবং 'B 1' নামের একাধিক তারকাবিশিষ্ট একটি তারকাপুঞ্জ। এই সমস্ত উপাদান মিলে বৃহত্তর Sh2-184 গঠন করে, যার মোট বিস্তার প্রায় ৪০ আর্কমিনিট।  ২০১৪ সালে ২২ গিগাহার্টজে জলীয় মেজার পর্যবেক্ষণ করে প্যারাল্যাক্স পদ্ধতিতে হিসাব করা হয়, নীহারিকাটি পৃথিবী থেকে প্রায়  বা ৯২০০ আলোকবর্ষ দূরে অবস্থিত।  NGC 281 দেখতে প্যাক-ম্যান ভিডিও গেম চরিত্রের মতো হওয়ায় একে জনপ্রিয়ভাবে প্যাকম্যান নীহারিকা বলা হয়।  এই নীহারিকাটি ১৮৮৩ সালের আগস্টে আবিষ্কার করেন এডওয়ার্ড এমারসন বার্নার্ড। তিনি এটিকে একটি বড়, ম্লান ও ছড়ানো নীহারিকা হিসেবে বর্ণনা করেন। এর ভেতরে থাকা 'B 1' বা β 1 তারকা পরবর্তীতে আবিষ্কার করেন S. W. বার্নহ্যাম। এর প্রধান তারকা একটি O6 শ্রেণির অত্যন্ত দীপ্তিমান তারকা — HD 5005 বা HIP 4121 নামে পরিচিত। এই তারকা পদ্ধতিতে মোট পাঁচটি উপাদান রয়েছে, যাদের পারস্পরিক দূরত্ব ১.৪ থেকে ১৫.৭ আর্কসেকেন্ড পর্যন্ত। ১৮৭৫ সালে প্রথম পরিমাপের পর থেকে এর গঠনে তেমন কোনো পরিবর্তন হয়নি।  নীহারিকাটি অন্ধকার আকাশে ছোট টেলিস্কোপ দিয়েও দেখা যায়। ওয়াল্টার স্কট হিউস্টন তাঁর বই Deep Sky Wonders-এ ছোট টেলিস্কোপে এটি কেমন দেখা যায় তা এভাবে বর্ণনা করেছেন: "তারকাপুঞ্জের আশেপাশে একটি মৃদু আলো লক্ষ্য করা যায়, মাঝে মাঝে আরও বিস্তৃত এক নীহারিকার আভাসও পাওয়া যায়... তবে এর উজ্জ্বলতা ট্রায়াঙ্গুলামের M33 বা অ্যান্ড্রোমিডার সহচর NGC 205-এর তুলনায় অনেক কম।"  ছবির গ্যালারি  alt=ডেভিড ম্যাকফিলির তোলা NGC 281-এর ছবি। এটি তিনটি একরঙা ছবি নিয়ে তৈরি, যেগুলি সালফার II, হাইড্রোজেন আলফা ও অক্সিজেন III তরঙ্গে তোলা। প্রতিটি ছবি একটি রঙ চ্যানেলের সঙ্গে যুক্ত করে NASA-র হাবল প্যালেট অনুযায়ী রঙিন করা হয়েছে।|center|thumb|NGC 281: ডেভিড ম্যাকফিলির তোলা SII/Ha/OIII তরঙ্গে প্যাকম্যান নীহারিকা  তথ্যসূত্র   বহিঃসংযোগ   NGC 281 – নাসার অ্যাস্ট্রোনমি পিকচার অব দ্য ডে (২৩ আগস্ট ২০০৫)  ESA/Hubble-এ NGC 281 ডিপ স্পেস ম্যাপে NGC 281
ইগোর রাওসিস () (জন্ম: এপ্রিল ৭, ১৯৬১) একজন লাতভীয় দাবার গ্র্যান্ডমাস্টার। তিনি ছিলেন ১৯৯৫ সালের লাতভীয় চ্যাম্পিয়ন। ২০০৩ থেকে ২০০৭ পর্যন্ত তিনি বাংলাদেশের প্রতিনিধিত্ব করেন কিন্তু ২০০৭ সালে তিনি চেক প্রজাতন্ত্রের হয়ে খেলেন।  রাওসিস তিনটি দাবা অলিম্পিয়াডে লাতভিয়ার হয়ে প্রতিনিধিত্ব করেছেন:  ১৯৯৬ সালে, ইয়েরেভানে ১৯৯৬ দাবা অলিম্পিয়াডে দ্বিতীয় বোর্ডে (+২, =৮, -২);  ১৯৯৮ সালে, এলিস্তায় ১৯৯৮ দাবা অলিম্পিয়াডে তৃতীয় বোর্ডে (+২, =৮, -২)।  ২০০২ সালে, ব্লেডে ২০০২ দাবা অলিম্পিয়াডে দ্বিতীয় বোর্ডে (+১, =১, -১)।  এছাড়াও তিনি বিশ্ব দাবা দল চ্যাম্পিয়নশিপে লাতভিয়ার হয়ে প্রতিনিধিত্ব করেছেন:  ১৯৯৩ সালে, লুসার্নে প্রথম রিজার্ভ বোর্ডে (+০, =২, -২)।  রাওসিস প্রশিক্ষক হিসেবেও সক্রিয় ছিলেন, ২০০৮ দাবা অলিম্পিয়াডে বাংলাদেশ দলের এবং ২০১০ অলিম্পিয়াডে আলজেরিয়া দলের কোচ ছিলেন।  তথ্যসূত্র    বহিঃসংযোগ        365chess.com-এ খেলোয়াড় প্রোফাইল   chesstempo.com-এ খেলোয়াড় প্রোফাইল  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:দাবার গ্র্যান্ডমাস্টার বিষয়শ্রেণী:লাতভীয় দাবাড়ু বিষয়শ্রেণী:চেক দাবাড়ু বিষয়শ্রেণী:বাংলাদেশী দাবাড়ু বিষয়শ্রেণী:সোভিয়েত দাবাড়ু বিষয়শ্রেণী:দাবা অলিম্পিয়াড প্রতিযোগী বিষয়শ্রেণী:দাবা কোচ বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:জাতীয় দলের কোচ বিষয়শ্রেণী:২০২৪-এ মৃত্যু
আলেক্সান্ডার নিকলাস মাইয়ার-স্খাডে (, ; জন্ম: ১৩ এপ্রিল ১৯৯১; আলেক্সান্ডার মাইয়ার নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে গোলরক্ষক হিসেবে খেলেন।  প্রারম্ভিক জীবন আলেক্সান্ডার নিকলাস মাইয়ার-স্খাডে ১৯৯১ সালের ১৩ই এপ্রিল তারিখে জার্মানির বাড ওল্ডেস্লোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:ভিএফবি স্টুটগার্ট ২-এর খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:হামবুর্গার স্পোর্টস ক্লাব ২-এর খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:শ্লেসভিগ-হলষ্টাইনের ফুটবলার
থাম্ব|পৃথিবীর বিভিন্ন দেশে শাসনন্তন্ত্র ব্যবস্থা শাসনতন্ত্র বা প্রাচীন রাজ্যতন্ত্র বা আধুনিক রাষ্ট্রতন্ত্র বা শাসন কর্তৃপক্ষ হল একটি শনাক্তযোগ্য রাজনৈতিক সত্ত্বাগত কোন একদল লোক যাদের একটি সামষ্টিক পরিচয় আছে, যারা স্বপ্রতিফলিত কিছু সংযোজক শক্তি ও প্রাতিষ্ঠানিক সামাজিক সম্পর্কের মাধ্যমে সংগঠিত থাকে, এবং যাদের মধ্যে সম্পদকে কাজে লাগানোর সক্ষমতা আছে। Ferguson, Yale; Mansbach, Richard W. (1996). "Polities: Authority, Identities, and Change". Columbia, South Carolina: University of South Carolina Press. শাসনতন্ত্র বলতে শাসন বা পরিচালনার জন্য অন্য যে কোন একদল লোক (যেমন কোন সমবায় সমিতি), কোন দেশের সরকার, সরকারি উপবিভাগ বা কোন সার্বভৌম রাষ্ট্রকেও বোঝানো যেতে পারে। তথ্যসূত্র  বিষয়শ্রেণী:রাজনীতি বিষয়শ্রেণী:রাষ্ট্রবিজ্ঞান বিষয়শ্রেণী:সরকার
স্ল্যাটি বান্টিং (Latoucheornis siemsseni) হল একধরনের চড়াই পাখির মতোন দেখতে পাখি যারা প্রধানত এম্বেরিজিদে পরিবারের অন্তর্ভুক্ত। এরা সাধারণত মনোটাইপ গণের অন্তর্ভুক্ত এবং Latoucheornis গণের মধ্যেও এরা পড়ে। কিন্তু কিছু কিছু অনুসন্ধানকারীরা এদেরকে এম্বেরিজি গণের মধ্যে পরে বলে মনে করেন।  পরিসর এদেরকে প্রধানত পাওয়া যায় চীনে।  আবাস এদের প্রাকৃতিক বাসস্থান হল ক্রান্তীয় অঞ্চল এবং আর্দ্র গুল্মভূমি।  তথ্যসূত্র  বিষয়শ্রেণী:চীনের পাখি
সুনিতা কোহলি হলেন একজন ভারতীয় অন্দর নকশাকারক, স্থাপত্য পুনরুদ্ধারকারী এবং আসবাব নির্মাতা। তিনি রাষ্ট্রপতি ভবন, সংসদ ভবনের স্তম্ভশ্রেণী (১৯৮৫-১৯৯৯), প্রধানমন্ত্রীর কার্যালয় এবং নয়াদিল্লির হায়দ্রাবাদ হাউস পুনর্নির্মাণ ও সজ্জিত করেছিলেন।`Jewel legends' in city  The Hindu, 9 December 2004.  ১৯৯২ সালে তিনি ভারত সরকার কর্তৃক পদ্মশ্রী পদকে ভূষিত হয়েছেন।   কর্মজীবন  "দুর্ঘটনাক্রমে" অন্তরীন নকশায় কর্মজীবন শুরুর আগে তিনি লখনউয়ের লরেটো কনভেন্টে শিক্ষকতা করেছিলেন।   ব্যক্তিগত জীবন  সুনিতা কোহলি লাহোরের বিখ্যাত ভিক্টোরিয়ান ভবন লক্ষ্মী ম্যানশনে জন্মগ্রহণ করেছিলেন। তাঁর বাবা ইন্দ্র প্রকাশ ও মা চাঁদ সুর। তাঁর বাবা আর্য সমাজী হওয়ায় তিনি একটি উদার পরিবারে বেড়ে ওঠেছিলেন এবং দেশভাগের পরে তিনি লখনউতে স্থায়ী হয়েছিলেন।  ১৯৭১ সালে সুনিতা কোহলি দেরাদুনের দুন স্কুল, সেন্ট স্টিফেন্স কলেজ এবং দিল্লি বিশ্ববিদ্যালয়ের আইন বিভাগের প্রাক্তন অনুষদ রমেশ কোহলিকে বিয়ে করেছিলেন। তাঁদের তিনটি ছেলেমেয়ে (কোকিলা, সূর্যবীর, কুহেলিকা) এবং তিনটি নাতি-নাতনি রয়েছে।The New Yorker, Volume 74, Issues 1–10. 1998. p. 40.   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় মার্কা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় নারী নকশাকার বিষয়শ্রেণী:ভারতীয় নারী স্থপতি বিষয়শ্রেণী:২০শ শতাব্দীর ভারতীয় নকশাকার বিষয়শ্রেণী:ভারতীয় নকশাকার বিষয়শ্রেণী:২০শ শতাব্দীর ভারতীয় স্থপতি বিষয়শ্রেণী:ভারতীয় নারী ব্যবসায়িক নির্বাহী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় নকশাকার বিষয়শ্রেণী:২১শ শতাব্দীর ভারতীয় লেখিকা
right|thumb|মেমরিস্টরের চিহ্ন  মেমরিস্টর (. উচ্চারণ: মেম্রিস্টর) ইলেক্ট্রনিক্স পরিবারে নতুন সংযোজন। মেমোরি এবং রেজিস্টর এই দুই শব্দ থেকে মেম্‌রিস্টর শব্দটি এসেছে। এটি একটি দুই প্রান্তযুক্ত পরোক্ষ (প্যাসিভ) ন্যানো-মিটার স্কেলের ইলেক্ট্রনিক্স যন্ত্র। মেমরিস্টর এমন একটি সুইচ হিসেবে কাজ করতে পারে যা কিনা বিদ্যুৎ চলে গেলে তার নিজের চালু বা বন্ধ অবস্থা (অন/অফ স্টেট) মনে রাখতে পারে।  ১৯৭১ সালে ক্যালিফর্নিয়া বিশ্ববিদ্যালয়ের গবেষক লিওন চুয়া চৌম্বক ফ্লাক্স এবং চার্জ এর মাঝে সম্পর্ক খুজে বের করেন। তার উপর ভিত্তি করেই মেমরিস্টর তৈরি হয়েছে।  প্রতিটি মেম্‌রিস্টর ২ স্তরবিশিষ্ট টাইটেনিয়াম ডাই-অক্সাইড দিয়ে তৈরি যাদের প্রতিটি স্তর এর রোধ আলাদা। দুটি স্তর ইলেক্ট্রড দিয়ে যুক্ত। এর ভেতর দিয়ে যখন বিদ্যুৎ প্রবাহ চলে তখন দুই স্তর এর মাঝের প্রাচীর সরে গিয়ে মেম্‌রিস্টর এর মোট রোধ পরিবর্তন হয়। এই পরিবর্তনকেই তথ্য হিসেবে সংরক্ষণ করা যায়।  উপযুক্ত একটি মেম্‌রিস্টর একই সাথে অনেকগুলি ট্রানজিস্টরের কাজ করতে পারে। তাই আগামীদিনের কমপিউটার এ হয়তো ট্রানজিস্টরের জায়গা দখল করবে মেম্‌রিস্টর।  বিষয়শ্রেণী:ইলেকট্রনিক্স বিষয়শ্রেণী:বৈদ্যুতিক যন্ত্রের উপাদান বিষয়শ্রেণী:উদীয়মান প্রযুক্তি বিষয়শ্রেণী:মার্কিন উদ্ভাবন
সফিপুর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন। যোগাযোগ :  সড়ক ও নদী পথে যাতায়াত করা যায়   পটভূমি  ঐতিহাসিকদের মতে, ১৬১৫ খ্রিস্টাব্দে মুঘলদের কাছে পরাজয়ের পর, ঈসা খাঁর নেতৃত্বাধীন বারো ভুইঞাদের একজন ফজলউদদ্বীন মুহাম্মদ গাজী (ফজল গাজী) ও তার ছেলে সানাওয়ারুদ্দীন মুহাম্মদ গাজী (সোনা গাজী) এই অঞ্চলে নির্বাসিত হন। জনমুখে বলা হয়, এই অঞ্চলের নাম একজন ইসলাম ধর্ম প্রচারক শাহ মোহাম্মাদ সফিউদ্দিন গাজীর নামে নামকরণ হয়। এই ইউনিয়ন ব্রজমোহন,  বালিয়াতলী, সফিপুর, ভেদুরিয়া, চরমালিয়া, বোয়ালিয়া,শের ই বাংলা বন্দর (নমরহাট), কাজীবাড়ী, মুন্সিরহাট,সমিতিরহাট, , চরপদ্মা,পাতারচর, লক্ষ্মীপুর,মাছুয়াখালি ইত্যাদি গ্রাম নিয়ে গঠিত। ১৯৫০ সালে সফিপুরকে ইউনিয়ন করা হয়। এটি মুলাদী উপজেলার সবচেয়ে বড় ইউনিয়ন।  এখানে কয়েকটি বিখ্যাত বাজার রয়েছে, তার মধ্যে সোনামুদ্দিন বন্দর, সমিতিরহাট, শের ই বাংলা বন্দর (নমরহাট), মন্তাজপুর, চরপদ্মা মাদ্রাসার বাজার, চরমালিয়া বেপারী হাট বেশ জনপ্রিয়।   আয়তন  সফিপুর ইউনিয়নের আয়তন ১০,৬৪৮ একর।   প্রশাসনিক কাঠামো  সফিপুর ইউনিয়ন মুলাদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সফিপুর ইউনিয়নের মোট জনসংখ্যা ৩৩,৭২৫ জন। এর মধ্যে পুরুষ ১৫,৫২৪ জন এবং মহিলা ১৮,২০১ জন। মোট পরিবার ৭,১৩০টি।   শিক্ষা  ২০১১ সালের আদমশুমারি অনুযায়ী সফিপুর ইউনিয়নের সাক্ষরতার হার ৫০.৯%।  শিক্ষা প্রতিষ্ঠান:   ১. হাজী সৈয়দ বদরুল হোসেন কলেজ  ২. চরপদ্মা আফছারিয়া মাধ্যমিক বিদ্যালয়   তথ্যসূত্র    বহিঃসংযোগ   বিষয়শ্রেণী:মুলাদী উপজেলার ইউনিয়ন
থাম্ব|১৯৫৮ সালে মোরো  জান মোরো (; ২৩ ফেব্রুয়ারি ১৯২৮ - ৩১ জুলাই ২০১৭) ছিলেন একজন ফরাসি অভিনেত্রী, গায়িকা, চিত্রনাট্যকার এবং পরিচালক। তিনি মদ্যরাতো কঁতাবিল (১৯৬০) চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার; ভিভা মারিয়া! (১৯৬৫) চলচ্চিত্রের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার; লা ভিইল ক্যু মারশাই দান লা মের (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে সেজার পুরস্কার অর্জন করেছেন। তিনি একাধিক আজীবন সম্মাননা পুরস্কার অর্জন করেছেন, তন্মধ্যে একটি হল ১৯৯৬ সালে বাফটা ফেলোশিপ অর্জন।  মোরোর মঞ্চ অভিনয়ের অভিষেক হয় ১৯৪৭ সালে এবং কমেদিয়া-ফ্রঁসের অন্যতম মুখ্য অভিনেত্রী হিসেবে নিজেকে প্রতিষ্ঠিত করেন। তিনি ১৯৪৯ সালে চলচ্চিত্রে ছোটখাট চরিত্রে অভিনয় শুরু করেন। তিনি ফের্নান্দেল ভেহিকল মুরত্রেস? (১৯৫০) ও জঁ গাবাঁর সাথে তুশেজ পাস উ গ্রিসবি (১৯৫৪) চলচ্চিত্রে কাজ করে পরিচিতি অর্জন করেন। তিনি লুই মাল পরিচালিত অশেন্সুর পুর লেশাফো (১৯৫৮) এবং ফ্রঁসোয়া ত্রুফো পরিচালিত জুল এ জিম (১৯৬২) ছবিতে অভিনয় করে তারকা খ্যাতি অর্জন করেন। ১৯৬০-এর দশকে সর্বাধিক খ্যাতি অর্জন করা মোরো ১৯৮০-এর দশক পর্যন্ত নিয়মিত অভিনয় করেন।  প্রারম্ভিক জীবন মোরো ১৯২৮ সালের ২৩শে ফেব্রুয়ারি প্যারিসে জন্মগ্রহণ করেন। তার মাতা ক্যাথরিন (জন্মনাম: বাকলি) ছিলেন একজন নৃত্যশিল্পী এবং তার পিতা আনাতোল-দেসির মোরো ছিলেন একজন রেস্তোরাঁ মালিক। মোরোর পিতা ফরাসি বংশোদ্ভূত ছিলেন এবং মাতা ইংরেজ ও আংশিক আইরিশ বংশোদ্ভূত ছিলেন। তার মাতা ইংল্যান্ডের ল্যাঙ্কাশায়ারের ওল্ডহামে জন্মগ্রহণ করেন। মোরোর পিতা ক্যাথলিক ধর্মাবলম্বী এবং মাতা বিয়ের পূর্বে প্রটেস্ট্যান্ট ছিলেন ও বিয়ের পরে ক্যাথলিক ধর্মে দীক্ষিত হন।ইনসাইড দ্য অ্যাক্টরস স্টুডিওজ-এ সাক্ষাৎকারে বলেছেন।  তথ্যসূত্র  বহিঃসংযোগ       বিষয়শ্রেণী:১৯২৮-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:আইরিশ বংশোদ্ভূত ফরাসি ব্যক্তি বিষয়শ্রেণী:ইংরেজ বংশোদ্ভূত ফরাসি ব্যক্তি বিষয়শ্রেণী:প্যারিসের অভিনেত্রী বিষয়শ্রেণী:প্যারিসের সঙ্গীতশিল্পী বিষয়শ্রেণী:ফরাসি গায়িকা বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি চলচ্চিত্র পরিচালক বিষয়শ্রেণী:ফরাসি নারী চিত্রনাট্যকার বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:বাফটা ফেলো বিষয়শ্রেণী:সম্মানসূচক স্বর্ণ ভল্লুক প্রাপক বিষয়শ্রেণী:শ্রেষ্ঠ অভিনেত্রী বিভাগে সেজার পুরস্কার বিজয়ী বিষয়শ্রেণী:সম্মানসূচক সেজার প্রাপক বিষয়শ্রেণী:বিকজ মিউজিকের শিল্পী বিষয়শ্রেণী:শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:ফরাসি চিত্রনাট্যকার
বিশাল রায় (, ; জন্ম: ৬ জুন ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মনাং মরস্যাংদি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  নেপালি ফুটবল ক্লাব অখিল নেপাল ফুটবল সংঘের যুব পর্যায়ের হয়ে খেলার মাধ্যমে বিশাল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, নেপালি ক্লাব মছিন্দ্রের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মছিন্দ্রের হয়ে ছয় মৌসুম অতিবাহিত করার পর ২০১৪–১৫ মৌসুমে তিনি মনাং মরস্যাংদিতে যোগদান করেছেন। মনাং মরস্যাংদিতে পাঁচ মৌসুম অতিবাহিত করার পর পুনরাউ মছিন্দ্রের সাথে চুক্তি স্বাক্ষর করেছেন। পরবর্তীকালে, তিনি ধনগধীর হয়ে খেলেছেন। ২০২১–২২ মৌসুমে, তিনি ধনগধী হতে নেপালি ক্লাব মনাং মরস্যাংদিতে যোগদান করেছেন।  ২০১৮ সালে, বিশাল নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৫ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩৩ ম্যাচে ৩টি গোল করেছেন।  প্রারম্ভিক জীবন বিশাল রায় ১৯৯৩ সালের ৬ই জুন তারিখে নেপালের ঝাপায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বিশাল নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বিশাল ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন।  ২০১৫ সালের ৩১শে আগস্ট তারিখে, ২২ বছর, ২ মাস ও ২৫ দিন বয়সে, ডান পায়ে ফুটবল খেলায় পারদর্শী বিশাল ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি নেপাল ২–২ গোলে ড্র করেছিল। নেপালের হয়ে অভিষেকের বছরে বিশাল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ১৯ দিন পর, নেপালের জার্সি গায়ে প্রথম গোলটি করেছেন; ২০১৬ সালের ১৯শে জানুয়ারি তারিখে, মালদ্বীপের বিরুদ্ধে ম্যাচের ৫৫তম মিনিটে নেপালের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৫  ৩  ০ ২০১৬  ৪  ২ ২০১৭  ৬  ১ ২০১৮  ৬  ০ ২০১৯  ৩  ০ ২০২১  ১১  ০ সর্বমোট  ৩৩  ৩  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মছিন্দ্র ফুটবল ক্লাবের খেলোয়াড় বিষয়শ্রেণী:মনাং মরস্যাংদি ক্লাবের খেলোয়াড় বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী নেপালি বিষয়শ্রেণী:পুরুষ ফুটবল মধ্যমাঠের খেলোয়াড়
ভ হল বাংলা ভাষার চতুর্বিংশ ব্যঞ্জনবর্ণ এবং বাংলা বর্ণমালার ৩৫তম বর্ণ।   বর্ণনা    ব্যবহার  স্বরবর্ণ ভ'র সাথে যুক্ত হলেঅভ আ ভাইভিঈভীউভুঊভূঋভৃএভেঐভৈওভোঔভৌ যুক্তবৰ্ণ (ভ যোগ)  ভ + য = ভ্য = সভ্য  ভ + র = ভ্ৰ = ভ্ৰম  ভ + ল = ভ্ল = ভ্লাদিমির   বৈশিষ্ট্য    উদাহরণ   ভাত  ভাবনা  ভাল  ভাষা   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ